
AWEN CYMRU. 



A'th rodd yw athrwydd Aicen. — Edm. Prys. 



AWDL A GANT HYWEL AB OWAIN*. 
Caravi amser hàv ; amsathyr gorwydd 

Gorawenus glyn rhag glew arglwydd ; 
Gorewynawg ton ; tynhegyl ebrwydd ; 
Gorwisgwys avall arall arwydd ; 
Gorwen vy ysgwyd ar vy ysgwydd, i drais. 

Cerais ni gerais, gyvai awydd ! 
Ceridwen, hirwen, hwyrwan ogwydd, 
Cyveiliw gwen wawr yn awr echwydd ; 
Claer wan lun, wen leddyv, wynliw gwydd ; 
Wrth gàmu brwynen, braidd na ddygwydd 
Bechanigen wen, wan ei gogwydd ; 
Bychan i mae hyn no hyn degmlwydd, 
Mabinaidd, luniaidd, lawn gweddeiddrwydd, 
Mabddysg oedd iddi roddi yn rhwydd ; 
Madwraig mwy yd faig fynedigwydd ar wên 

No pharabl o'i phen anghymhenrwydd. 
Pedestrig iolydd a'm bydd i eilwydd ! 
Pa hyd yth iolav ? Sav rhag dy swydd ! 
Adwyvi yn anvedredd o ynvydrwydd caru, 

Ni'm cerydd, Iesu ! y cyvarydd. 



PENNILLION. 



LXV1I. 

Hi Gweno fach anwyl sy lodes mor lan, 
A'i gwyneb gwyn gwridog, a danedd man, rnan, 
A'i dau lygad gleision, a dwy ael fal gwawn ; 
Fy nghalon a'i carai pe gwyddwn y cawn. 

LXVIII. 

Gwych gan gerlyn yn ei wely 
Glywed swn y droell yn nyddu ; 
Gwych gan iunau, Duw edrycho, 
Glywed swn y tannau'n tiwnio. 

* Areh. of Wales, vol i, p. 278. For a short notice of Hywel ab Owain 
Gwj neJd see the lirst volume of tlie Camdro-Bbitox, p. 312 — En. 

LXIX. 

Fe ellir rhodio lawer fFair, 

A cherdded tair o oriau, 

A charu merch o lawer plwy', 

Heb wybod pwy sydd orau : 

Mae'n anhawdd dewis derwen deg, 

Heb ynddi freg yn rhywle. 

i,xx. 

Nid oes ymorol fawr am serch, 
Na chwaith am ferch naturiol ; 
Y'mhob lle mae cryf a gwan 
Am arían yn ymorol. 



AR GERDD-GYVARVOD Y CANORION, 

7 HYDREV, 1820*. 



Cadwent wndeb meibion Brython 
Tra bythawl oes ; 

Llived arnynt lâd ynddigon 

Tra bythawl oes. 

Telyn bid yn peroriannu, 

Calon lan i lon ddyddanu, 

Llòned ganiad hoenus Gymru 
Tra bythawl oes. 



Ceisient glod y Cymmrodorion 

Tra bythawl oes ; 
Bid cysondeb y Canorion 

Tra bythawl oes ; 
Cerdd adseinia tran Eryri, 
Tra cyvunant Beirdd i ganu 
Byth yn iaith anwylaidd Cymru. 

Tra bylhawl oes. 

* The following lines, adapted to the popular Welsh air of " Ar hyd y 
Nos," were sung at the meeting of the t'anorion, at the Frccmason's Tavern, 
on the 7tb of this month. Some account of thií ucw society is çiven by Mr- 
Tarry iu a subsequent pagc. — Jìd. 



